จับเจ๊-บ.แลกเงิน ฟอกให้แก๊งยาบ้า
ค้นรังเปิดตู้เซฟเจอ7ล้าน,ตำรวจจับ เจ๊หมิง ค้นบริษัทรับแลกเงินย่านประตูน้ำ รับโอนเงินและฝากทองคำแท่งจากขบวนการค้ายาเสพติดรายใหญ่ 5 ราย รวมทั้งเครือข่ายนายภูซะนะ สิงห์นวงศ์ ผู้ค้าชาวลาว เปิดเซฟ 3 ตู้ พบเงินสดสกุลไทยและสกุลต่างประเทศกว่า 7 ล้านบาท ยัดแน่น แถมมีทั้งสร้อยทองคำ กำไลหยก แหวน สุวิระ ชี้เป็นขบวนการฟอกเงิน ได้ค่าจ้างจากการโอนเงิน ร้อยละ 0.8 มีนายยศวัฒน์ หรือเฮียนนท์ สามีที่ถูกจับกุมแล้วติดต่อโอนเงินค้ายาไปต่างประเทศ,จากกรณีที่ตำรวจจับกุมนายสัมฤทธิ์ ยะไวย์ อายุ 49 ปี น.ส.สุธิชา แจ่มประดิษฐ อายุ 42 ปี ที่จุด สกัดกั้นยาเสพติดถนนเพชรเกษม อ.ชะอำ จ.เพชรบุรี พร้อมยาบ้า 830,000 เม็ด รถมิตซูบิชิปาเจโร สีขาว ทะเบียน กฉ 9331 สกลนคร ต่อมาขยายผลจับเครือข่ายออกหมายจับผู้ต้องหา 24 ราย จับกุมได้ 6 ราย ยึดทรัพย์สินรถยนต์ 4 คัน บัญชีเงินฝากกว่า 100 บัญชี รวมมูลค่าทรัพย์สินกว่า 60 ล้านบาท ล่าสุดนำกำลังเข้าตรวจค้นบริษัทจีเนอรัล ออล์เวสท์ จำกัด เลขที่ 42/210 ถนนคลองหลวง อ.คลองหลวง จ.ปทุมธานี ของนายยศวัฒน์ วีระชัยภัคสิริ หรือเฮียนนท์ หนึ่งในขบวนการฟอกเงินของเครือข่ายเปิดบริษัทรับพนันฟุตบอลออนไลน์และบาคาร่า บังหน้า พบมีเงินหมุนเวียนกว่า 180 ล้านบาท ตรวจยึดบัญชีธนาคารมีเงินร่วม 10 ล้านบาท ควบคุมตัว น.ส.อัญญณา ศรีรักษา อายุ 28 ปี คนเฝ้า ไปสอบสวน ตามที่เสนอข่าวไปก่อนหน้านั้น,ล่าสุดเจ้าหน้าที่ตำรวจได้เข้าตรวจค้นบริษัทของเจ๊หมิง ภรรยาเฮียนนท์ เมื่อเวลา 10.30 น. วันที่ 17 พ.ค. พล.ต.อ.สุวิระ ทรงเมตตา ที่ปรึกษา (สบ 10) พร้อมกำลังเจ้าหน้าที่ตำรวจกว่า 30 นายคุมตัวนางสิริการย์ กุลวัฒน์ หรือเจ๊หมิง ภรรยานายยศวัฒน์ วีระชัยภัคสิริ หรือเฮียนนท์ ที่ถูกจับกุมไปก่อนหน้านั้น นำหมายค้นศาลอาญากรุงเทพใต้เลขที่ ค.93/2560 เข้าตรวจค้นภายในบริษัทพาวเวอร์ เอ็กเชนจ์ จำกัด เลขที่ 47, 47 1-2 ถนนราชดำริ แขวงลุมพินี เขตปทุมวัน กทม. เป็นอาคารพาณิชย์ 2 ชั้น 2 คูหา เปิดเป็นบริษัทรับแลกเปลี่ยนเงินตราต่างประเทศ ที่ห้องหลังเคาน์เตอร์พบตู้เซฟขนาดใหญ่ 1 ตู้ ส่วนชั้นที่ 2 เป็นสำนักงานบริษัท พบตู้เซฟใหญ่อีก 1 ตู้ และตู้เซฟขนาดเล็กอีก 1 ตู้รวม 3 ตู้ เจ้าหน้าที่ได้ยึดคอมพิวเตอร์ 15 เครื่อง ไปตรวจสอบข้อมูลหลักฐานทั้งข้อมูลระบบทางการเงินและข้อมูลทั่วไป,เจ้าหน้าที่ได้เปิดตู้เซฟที่พบ 3 ตู้ เพื่อหาความเชื่อมโยงในส่วนของคดีเครือข่ายภูซะนะ จากการตรวจสอบตู้เซฟที่ตั้งอยู่ชั้นที่ 1 พบธนบัตรไทยและธนบัตรสกุลต่างประเทศ ประมาณ 5 ล้านบาท ตู้เซฟชั้นที่ 2 เซฟมีเงินไทย 1 ล้านบาท เครื่องประดับหยก สร้อยทอง กำไลทอง ส่วนตู้เซฟใบเล็กพบเงินไทย 1.1 ล้านบาท รวม 3 ตู้ พบเงินทั้งสิ้น 7 ล้านบาท,พล.ต.อ.สุวิระกล่าวว่า สืบสวนทราบว่านางสิริการย์ กุลวัฒน์ หรือเจ๊หมิง เปิดบริษัทรับแลกเปลี่ยนเงินเมื่อเดือน ก.พ.ที่ผ่านมาบังหน้า แท้จริงแล้วเป็นการรับโอนเงินจากขบวนการค้ายาเสพติดรายใหญ่ 5 ขบวนการทั้งเครือข่ายนายภูซะนะ สิงห์นวงศ์ ผู้ค้าชาวลาว ผ่านนายยศวัฒน์ หรือเฮียนนท์ สามี ที่ถูกจับกุมไปแล้ว เป็นขบวนการฟอกเงินค้ายาเสพติดให้บริษัทของเจ๊หมิงโอนเงินไปต่างประเทศ ได้รับเงินค่าจ้างร้อยละ 0.8 ของยอดเงินที่โอนในแต่ละครั้ง นอกจากนี้ พบว่าบริษัทของเจ๊หมิงยังรับฝากทองคำแท่งจากขบวนการค้ายาเสพติดอีกด้วย ส่วนการเข้าตรวจค้นวันนี้จะนำหลักฐานที่พบไปตรวจสอบหาความเชื่อมโยงขบวนการนี้ต่อไป
ตำรวจจับ เจ๊หมิง ค้นบริษัทรับแลกเงินย่านประตูน้ำ รับโอนเงินและฝากทองคำแท่งจากขบวนการค้ายาเสพติดรายใหญ่ 5 ราย รวมทั้งเครือข่ายนายภูซะนะ สิงห์นวงศ์ ผู้ค้าชาวลาว
เจ๊หมิง,บริษัทรับแลกเงิน,ฟอกเงิน,ขบวนการค้ายาเสพติด,ข่าวหน้า1